
BASES ESPECÍFIQUES REGULADORES PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA 2026, EN MATÈRIA DE FOMENT DE PROJECTES DE MATÈRIA SOCIAL. X2026000251. 

1. 1.- Indicació de l’aprovació de les Bases Reguladores i diari oficial on s’han publicat 

Per acord de sessió de Ple municipal de data 3 de desembre de 2024, van ser aprovades les Bases Generals Reguladores per a la concessió de subvencions en règim de concurrència competitiva, en matèria de foment de projectes de cultura, esports i matèries socials, documents publicats al DOGC de data 18 de desembre de 2024 (https://dogc.gencat.cat/ca/document-del-dogc/?documentId=1002091) i al BOPB de data 19 de desembre de 2024: (https://bop.diba.cat/anunci/3710668/aprovacio-de-les-modificacions-de-les-bases-generiques-reguladores-de-subvencions-en-materia-de-cultura-esports-i-materia-social-per-a-l-anualitat-2024-versio-en-catala-i-castella-ajuntament-d-olerdola). 

Tanmateix, es poden consultar al portal de transparència municipal: https://seu-e.cat/ca/web/olerdola/govern-obert-i-transparencia/contractes-convenis-i-subvencions/convenis-i-subvencions/convenis-i-subvencions-anualitat-2025-/-convenios-y-subvenciones-anualidad-2025-211
D’altra banda, i a l’empara d’allò establert a l’article 23.2a) LGS, la present convocatòria incorpora les bases específiques que contenen les regulacions particulars d’aquest procediment de concessió.

2.- Objecte i finalitat de la subvenció 
L'objecte de les presents bases és regular i fixar els criteris, juntament amb el procediment de sol·licitud, tramitació, concessió, cobrament i justificació, de les subvencions que atorgui l’Ajuntament d’Olèrdola en règim de concurrència competitiva, destinades a finançar projectes que tinguin com a objectiu la realització d’activitats en matèria social.  

Aquesta línia de foment, es basa en la voluntat de fomentar les activitats de contingut social, que permetin dinamitzar la societat d’Olèrdola, perquè esdevingui activa i promogui iniciatives en matèria social de diverses característiques i de respecte.  

És per això, que es considera oportú donar suport a les actuacions promogudes per les entitats del municipi. En concret, es donarà suport a actuacions concretes incloses dins del pla d’actuació anual de l’entitat.

Per tal de donar compliment als objectius estratègics definits al Pla Estratègic de Subvencions 2024-2027, aquestes subvencions hauran de fomentar activitats d’interès públic o social, enfocades a diferents àrees que es concreten a continuació: 

· LÍNIA 3a : Ajuts a la gent gran 
· LÍNIA 3b : Ajuts a projectes d’atenció a les persones amb discapacitat i/o dependència 
· LÍNIA 3c : Ajuts a projectes d’ajut social 
· LÍNIA 3d : Suport a activitats d’associacions de promoció de la infància

3.- Període d’execució
Les subvencions concedides a l’empara d’aquesta convocatòria s’hauran de destinar a finançar projectes que s’executin entre de l’1 de gener de 2026 al 31 de desembre de 2026.

4.- Requisits de les associacions beneficiàries
Estan establertes en la base 4, amb el títol “Requisits de les associacions beneficiàries” que es troba en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

5.- Documentació requerida per la participació a la convocatòria 
Estan establertes en la base 5, amb el títol “Documentació a aportar per a la presentació de sol·licituds”, que es troba en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

No obstant, d’acord amb els termes previstos a la normativa de règim jurídic de les administracions públiques, els interessats no hauran d’aportar aquells documents que ja es trobin en poder d’aquest Ajuntament.



6.- Termini, forma i lloc de presentació de les sol·licituds
Els sol·licitants podran presentar les peticions a l’Ajuntament d’Olèrdola, a través de mitjans telemàtics d’acord amb el que s’estableix en l’article 14.2 de la Llei 39/2015, d’1 d’octubre, del procediment administratiu comú de les administracions públiques, dins el termini de 20 dies naturals a comptar des de l’endemà de la publicació de l’anunci de les bases específiques en el BOPB. Les sol·licituds només es podran presentar telemàticament, d’acord a l’article anteriorment esmentat. 

El model normalitzat de la sol·licitud, així com el de tots els documents exigits, podran trobar-se a la pàgina web de l’Ajuntament d’Olèrdola (www.olerdola.cat). 
La presentació de la sol·licitud de subvenció pressuposa el coneixement i l’acceptació de les normes que la regulen. 
La presentació de la sol·licitud no pressuposa la concessió automàtica de la subvenció, la qual es resoldrà una vegada estudiada la proposta d’activitat i valorada en funció dels criteris generals d’aquestes normes.

7.- Rectificació de defectes o omissions en la documentació
En cas que la documentació presentada sigui incorrecta o incompleta, es requerirà al/la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

8.- Criteris objectius d’atorgament de la subvenció
Les quanties de les subvencions s’atorgaran en funció de la puntuació obtinguda a partir de l’adequació del projecte presentat als criteris de les bases. 

S’han plantejat aquests criteris objectius, a partir dels eixos de foment establerts en el “Pla Estratègic de subvencions 2024-2027”,  que són els següents sota l’eix de subvencions en matèria d’acció social:

· LÍNIA 3a : Ajuts a la gent gran 
· LÍNIA 3b : Ajuts a projectes d’atenció a les persones amb discapacitat i/o dependència 
· LÍNIA 3c : Ajuts a projectes d’ajut social 
· LÍNIA 3d : Suport a activitats d’associacions de promoció de la infància

Observacions a tenir en compte en la confecció de sol·licituds: 

· S’ha de presentar sol·licitud per projecte, no per activitat. 
· Un projecte només es podrà acollir a una línia de subvencions. No es podrà fragmentar per optar-hi. 
· En una mateixa sol·licitud, es podrà presentar tants projectes com es vulgui. 

Per a la valoració de les sol·licituds presentades, únicament es tindran en compte els següents criteris objectius, aplicats d’acord amb la ponderació indicada a continuació, sempre que siguin indicats explícitament amb claredat i concreció. 




	Criteris de valoració generals (totes les línies)
Haurà de titular-se l’apartat descrit per tal de poder-lo valorar. 
	Ponderació
(fins a 5 punts)

	Descripció de l’entitat: 
	Base social i/o trajectòria.
	Nombre de persones voluntàries.
	Nivell d’autonomia financera i equilibri entre fonts de finançament. 
	0,50 punts / per ítem descrit

	Qualitat de l’activitat
	Descripció d’objectius, accions i activitats.
	Incorporació d’elements d’innovació a les activitats que es duen a terme.
	Viabilitat tècnica i econòmica del projecte
	Mesures de respecte mediambiental
	Incorporació de la perspectiva de gènere en el projecte
	

	Qualitat en la presentació del projecte
	Exposició i descripció clara i precisa del projecte 
	Definició del calendari

	LÍNIA 3a: Ajuts a la gent gran

	Vetllar per un envelliment sa, en societat i dinàmic i protegir a les persones grans del municipi. 

	Criteris de valoració específics

	0. Associacions de gent gran que realitzin activitats pels seus associats
	Fins a 75 socis: 2 punt
de 76 a 180: 4 punts
Més de 180: 6 punts

	0. Realització d’activitats regulars per l’ocupació dinàmica 
	1 punt /activitat.  Màxim 6 punts

	0. Realització d’activitats de coneixença i relació 
	1 punt / activitat. Màxim 6 punts

	
	

	
	

	LÍNIA 3b: Ajuts a projectes d’atenció a les persones amb discapacitat i/o dependència 

	Col·laborar per la millora de l’atenció a col·lectius de persones amb discapacitats, per garantir una inserció social amb la màxima garantia. 

	Criteris de valoració específics 

	0. Nombre de persones ateses del municipi d’Olèrdola
	Fins a 5 persones: 1 punt
de 6 a 50 persones: 2 punts
Més de 50 persones: 5 punts

	0. Nombre d’activitats realitzades per contribuir a garantir la qualitat de la salut integral                      
	1 activitat: 2 punt
De 2 a 4 activitats: 4 punts
Més de 4 activitats: 5 punts

	0. Treball en xarxa amb altres recursos del municipi i comarca
	3 punts 

	0. Treball en xarxa amb els serveis social municipals 
	3 punts

	0. Nombre d’activitats de prevenció del risc d’exclusió social 
	1 activitat: 2 punt
De 2 a 3 activitats: 4 punts
Més de 3 activitats: 5 punts

	
	

	LÍNIA 3c : Ajuts a projectes d’ajut social 

	Ajudar a mantenir programes d’ajut social destinats a persones en risc d’exclusió social.

	Criteris de valoració específics

	0. Nombre de persones ateses del municipi d’Olèrdola
	Fins a 10 persones: 1 punt
D’11 a 50 persones: 2 punts
Més de 50 persones: 5 punts

	1. Treball en xarxa amb altres recursos del municipi i comarca
	Fins a 5 punts

	1. Treball en xarxa amb els serveis social municipals
	Fins a 5 punts

	
	

	LÍNIA 3d : Suport a activitats d’associacions de promoció de la infància

	Ajudar a mantenir programes d’activitats socials, culturals, esportives o d’altres àrees, enfocats a la infància a Olèrdola.

	Criteris de valoració específics

	0. Organització d’activitats que tinguin per objectiu l’educació / formació no reglada 
	Fins a 2 activitats: 2 punts
De 3 a 5 activitats: 3 punts 
Més de 5 activitats: 4 punts

	1. Organització d’activitats d’oci i tradicional pensats per infants
	D’1 a 2 activitats: 2 punts
Més de 2 activitats: 3 punts




9.- Quantia total màxima de les subvencions a atorgar i consignació pressupostària. 
El pressupost màxim que es destinarà als procediments de subvencions regulats per aquesta convocatòria serà aquell previst al Pressupost General de la Corporació, i anirà a càrrec de l’aplicació pressupostària 231 48000 del pressupost vigent de la Corporació. 

No podran atorgar-se subvencions per import superior a l’esmentat a les Bases Genèriques Reguladores, especificat a la base 10, de “Quantia individualitzada de les subvencions i criteris per la seva determinació”.

Per a l’exercici 2026, les previsions pressupostàries són les següents:

	Aplicació pressupostària
	Import
	

	Prog
	Econ
	Denominació
	

	231
	48000
	Subvencions àrea social
	17.262,00€



10.- Import individualitzat de les subvencions
L’import a concedir a cadascun dels projectes que se subvencionin es determinarà de forma proporcional entre les sol·licituds, en relació als punts obtinguts a la valoració.

La quantia de la subvenció màxima que s’atorgarà a cada projecte, en cap cas sobrepassarà l’import sol·licitat ni podrà superar el cost del projecte subvencionat, aïlladament o en concurrència amb altres subvencions, ajudes, ingressos o recursos. 

Quan els imports acumulats dels sol·licitants amb dret a subvenció superi el crèdit pressupostari disponible, aquest serà objecte del corresponent prorrateig.

Excepcionalment es podrà subvencionar fins el 75% del cost total del projecte subvencionat en els supòsits i voluntats següents: 
· Quan el projecte obtingui mínim de 3 punts en l’apartat de “Criteris de valoració general” i presentin despeses inferiors a 1.000,00€.

· A les entitats que promoguin un projecte amb finalitat benèfica, i que doni tot el benefici obtingut de l’activitat a entitats amb finalitats benèfiques.


*** Observació: Per acollir-se a aquesta opció, cal el projecte sigui benèfic en la seva totalitat. Si dins el projecte hi ha diverses activitats que no ho son, cal presentar-les per separat.  

11. Òrgan competent per a la instrucció i la proposta de concessió 
Estan establertes en la base 11, amb el títol “Òrgans competents per a la instrucció i la proposta de concessió” que es troba en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

Aquest òrgan tindrà la següent composició: 

· President: Alcalde Jordi Álvarez Rovirosa del grup municipal Impulsem Olèrdola o persona en qui delegui. 
· Vocal: Regidora Irina Pérez Toribio del grup municipal Partit dels Socialistes de Catalunya - CP o persona en qui delegui. 
· Vocal: Regidor Marian Buta Ungureanu del grup municipal ERC o persona en qui delegui.
· Vocal: regidor Jordi Catasús Corbalan del grup municipal ApO o persona en qui delegui. 
· Vocal: regidor Lucas Ramírez Búrdalo del grup municipal ApO o persona en qui delegui.
· Vocal: Mireia Marin Talarn, com a tècnica d’administració general o persona en qui delegui. 
· Secretària: Míriam Mulinari Parés, tècnica de cultura o persona en qui delegui.


Els representants dels grups municipals actuaran amb veu i vot.  

El president del referit òrgan col·legiat formularà proposta de concessió de les subvencions i l’elevarà a l’òrgan responsable per la seva resolució. 
L’òrgan responsable de la resolució del procediment per a l’atorgament de les subvencions serà aquell que es determini d’acord amb la distribució competencial prevista al cartipàs municipal. 

L’òrgan competent per a la concessió podrà, discrecionalment, deixar desert el concurs o no esgotar el crèdit total previst. 

12.- Termini de resolució i de notificació
S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

El termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds. 
Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst als articles del 40 al 46 de la Llei 39/2015, d’1 d’octubre, del procediment administratiu comú de les administracions públiques. 

La manca de resolució dins el termini indicat tindrà efectes desestimatoris.

La resolució del procediment posa fi a la via administrativa i contra la mateixa es pot interposar recurs contenciós administratiu, en el termini de dos mesos a comptar des del dia següent al de la notificació de la concessió/denegació. No obstant, amb caràcter previ i de forma potestativa es podrà presentar recurs de reposició davant del mateix òrgan que l’ha dictat.

13.- Acceptació de la subvenció
Les entitats beneficiàries, una vegada se’ls hagi comunicat l’acord de concessió, hauran d’acceptar sense reserves la subvenció així com les condicions imposades en la concessió, segons model annex. 

No obstant això, i excepcionalment, si transcorreguts vint dies des de la recepció de l’acord de concessió no es manifestés expressament objeccions per part del beneficiari, la subvenció es considerarà tàcitament acceptada. 

14.- Obligacions dels beneficiaris
Estan establertes en la base 13, que porta el mateix títol de les Bases generals reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024. 
 
No obstant, cal tenir en compte el següent punt: “Les associacions i entitats d’Olèrdola hauran d’estar inscrites en el corresponent Registre d’Entitats de l’Ajuntament d’Olèrdola.” 

15.- Despeses subvencionables
Estan establertes en la base 14, que porta el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

16.- Termini i forma de justificació
Estan establertes en la base 15, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

El termini per presentar les justificacions finalitzarà el proper 31 de gener de 2027.

La documentació necessària per presentar la justificació de la subvenció rebuda es concretarà en els formularis estandarditzats que es posaran a l’abast dels interessats a través de la pàgina web de l’Ajuntament d’Olèrdola. Aquests formularis estaran només disponibles amb format PDF autoemplenable i hauran de ser signats de forma individualitzada mitjançant signatura electrònica. 

Complementàriament, es podran aportar documents diferenciats als facilitats des de l’Ajuntament. 

Tanmateix, les factures aportades hauran de ser lliurades en format PDF com a document adjunt a l’annex B, podent, en tot cas, ser reclamats els originals per a la seva posterior comprovació. 

Si l’entitat considerés necessari aportar qualsevol altre document justificatiu diferenciat dels models estandarditzats (programes de realització d’activitats, díptics, cartells...), ho haurà de fer també en format PDF.

Caldrà presentar la publicitat o imatgeria de difusió de l’activitat, on s’hi haurà de fer constar la col·laboració i/o suport de l’ajuntament d’Olèrdola, a través dels escuts oficials, que es poden trobar a la pàgina web municipal. 

Caldrà aportar la informació econòmica de tot el projecte (balanç d’ingressos-despeses i facturació). És a dir, no només la documentació relativa a l’aportació municipal, per tal de conèixer el balanç econòmic del projecte en la seva totalitat. 

17.- Forma de pagament
Estan establertes en la base 16, amb el mateix títol  que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

El pagament de la subvenció concedida es realitzarà per mitjà de bestreta, sempre i quan l’entitat beneficiària acrediti no poder disposar de fons suficients per la realització de l’activitat, en el moment de la sol·licitud. 

18.- Deficiències en la justificació
En el cas que els documents presentats com a justificació fossin incorrectes o incomplets, es comunicarà a l’interessat/ada la necessitat d’esmenar les anomalies detectades en un termini màxim improrrogable de deu dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament. 

Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim improrrogable de quinze dies hàbils, a comptar des de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.

La no realització de l’activitat subvencionada o l’incompliment de les condicions que van ser considerades per a l’atorgament de la subvenció, així com la manca de justificació o la justificació incompleta o incorrecta de l’activitat subvencionada, pot comportar el reintegrament total o parcial de la subvenció per part del beneficiari/a.


19.- Mesures de garantia
Estan establertes en la base 17, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

20.- Circumstàncies que poden donar lloc a la modificació de la resolució
Estan establertes en la base 18, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

21.- Compatibilitat amb d’altres subvencions
Estan establertes en la base 19, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

22.- Publicitat de les subvencions concedides
Les subvencions atorgades a l’empara d’aquestes bases seran objecte de publicitat, amb indicació de la convocatòria, l’aplicació pressupostària, el/la beneficiari/ària, la quantitat concedida i la finalitat de la subvenció a la Seu Electrònica i al portal de Transparència d’acord amb  l’enllaç amb la Base de Datos Nacional de Subvenciones.

23.- Mesures de difusió del finançament públic
Els/les beneficiaris/àries hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en cartells o mitjans electrònics i audiovisuals.

24.- Causes de reintegrament 
Estan establertes en la base 22, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

25.- Obligats al reintegrament 
Estan establertes en la base 23, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

26.- Infraccions i sancions
Estan establertes en la base 24, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

27.- Règim jurídic supletori
Estan establertes en la base 25, amb el mateix títol que en les Bases Generals Reguladores de la concessió de subvencions en règim de concurrència competitiva publicades al DOGC de data 18 de desembre de 2024 i al BOPB de data 19 de desembre de 2024.

